**UPRAVNI ODJEL ZA OPĆE POSLOVE**

KLASA: 112-02/22-01/2

URBROJ: 2196-1-1-22-3

Vukovar, 26. siječnja 2022.

Sukladno odredbama članka 20.- 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18-uredba, 96/18 i 112/19 – u nastavku teksta: ZSN), Povjerenstvo za provedbu natječaja za prijam u službu daje sljedeću

**OBAVIJEST I UPUTU**

**kandidatima/kandidatkinjama u postupku natječaja**

**I. OBJAVA OGLASA**

Pročelnica Upravnog odjela za opće poslove raspisala je **natječaj** za prijam u službu namještenika na neodređeno vrijeme uz probni rad od tri mjeseca, u Gradu Vukovaru, Upravnom odjelu za opće poslove za radno mjesto ***Portir*** na neodređeno vrijeme, uz probni rad od tri mjeseca (u daljnjem tekstu: natječaj).

 Natječaj je objavljen u „Narodnim novinama“, dana 26. siječnja 2022. godine i na službenim web-stranicama Grada Vukovara (www.vukovar.hr).

 Rok za podnošenje prijava traje zaključno do 03. veljače 2022.

**II. OPIS POSLOVA I PODACI O PLAĆI**

**Opis poslova radnog mjesta**

- Obavlja poslove vratara i nadzora ulaza u poslovnu zgradu, vodi evidenciju o ulasku stranaka i drugih posjetitelja u poslovne prostorije Grada, upućuje stranke na nadležne službenike, nadzire dolazak i odlazak službenika i namještenika u upravnim tijelima Grada na posao i s posla (u i iz zgrade), provjerava unošenje i iznošenje stvari i opreme iz zgrade i u zgradu,

- Obavlja službenu telekomunikaciju- poslovi telefoniste (javljanje, spajanje poziva, davanje određenih informacija,

- Pomaže u umnožavanju materijala-dokumenata, te kuvertiranju raznih pismena koje Grad šalje fizičkim ili pravnim osobama,

-Obavlja i druge poslove iz svog djelokruga ili po nalogu Pročelnika.

**Podaci o plaći**

Koeficijent složenosti poslova radnog mjesta je 1,95 uz osnovicu za izračun plaće u iznosu od 2.732,60 kn bruto. Plaću čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

**III. PROVEDBA POSTUPKA I NAČIN TESTIRANJA**

1. **Natječaj provodi Povjerenstvo za provedbu natječaja, koje obavlja sljedeće poslove:**
* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
1. **Prijave kandidata koji se ne upućuju u daljnji postupak.** Ukoliko je prijava na natječaj **nepravodobna** (podnesena nakon isteka roka za podnošenje prijave neposredno ili nepreporučeno putem pošte) **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.
2. **Provjera znanja i sposobnosti kandidata/kinja.** Prethodnoj provjeri znanja i sposobnosti kandidata/kinja mogu **pristupiti samo kandidati/kinje koji/e ispunjavaju formalne uvjete iz natječaja.**

Navedeni kandidati/kinje bit će pozvani/e na testiranje. Za kandidata/kinju koji/a ne pristupi testiranju smatrat će se da je povukao/la prijavu na natječaj.

Prethodna provjera znanja i sposobnosti kandidata/kinja obavlja se putem pisanog testiranja i intervjua.

**IV. PRAVILA TESTIRANJA**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja testiranje, neće moći pristupiti testiranju.
2. Za kandidata/kinju koji/a ne pristupi testiranju smatrat će se da je povukao/la prijavu na natječaj.
3. Po utvrđivanju identiteta, kandidatima/kinjama će biti podijeljen test za provjeru znanja.
4. Pisana provjera traje 60 minuta (pisani dio).
5. Kandidati/kinje su dužni/e pridržavati se utvrđenog vremena i rasporeda testiranja.
6. Za vrijeme provjere znanja i sposobnosti u prostoriji za testiranje nije dopušteno:
* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.
1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na natječaj.
2. Za svaki dio provjere znanja dodjeljuje se od 1 do 10 bodova ili se utvrđuje 0 bodova. Smatra se da su kandidati/kinje uspješno položili/e testove ako su iz svakog dijela provjere znanja, sposobnosti i vještina ostvarili najmanje 50% (5 bodova) na testiranju.
3. Kandidati/kinje koji/e su uspješno položili/e testove Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu. Rezultati intervjua boduju se od 1 do 10.
4. Nakon provedenog testiranja i intervjua Povjerenstvo utvrđuje **Rang listu kandidata/kinja** prema ukupnom broju bodova ostvarenih na testiranju i razgovoru.
5. Povjerenstvo izrađuje i, uz ranije utvrđenu Rang-listu kandidata/kinja, podnosi pročelnici **Izvješće o provedenom postupku provjere znanja i sposobnosti**, a koje Izvješće potpisuju svi članovi.
6. Pročelnica donosi **rješenje o prijmu u radni odnos** kandidata/kinje. Rješenje će biti dostavljeno svim kandidatima/kinjama prijavljenim na natječaj. Protiv rješenja o prijmu u radni odnos kandidat koji nije primljen može izjaviti žalbu gradonačelniku Grada Vukovara u roku 15 dana od dana dostave rješenja.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostaviti uvjerenje o zdravstvenoj sposobnosti u roku od 8 dana, a prije donošenja rješenja o prijmu u radni odnos.
8. **Poziv za testiranje bit će objavljen na službenoj web-stranici i oglasnoj ploči Grada Vukovara najmanje pet (5) dana prije testiranja.**

**V. PODRUČJE TESTIRANJA**

Prethodna provjera znanja i sposobnosti kandidata/kinja obuhvaća pisano testiranje i intervju.

Za svaki dio provjere znanja i intervju kandidatima/kinjama dodjeljuje se broj bodova od 1 do 10.

1. **Pisano testiranje sastoji se od**
* provjere poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara,
* provjere znanja, sposobnosti i vještina bitnih za obavljanje poslova radnog mjesta.
1. **Intervju s Povjerenstvom za provedbu natječaja**

Intervju se provodi samo s kandidatima/kinjama koji su ostvarili najmanje 50% bodova iz svakog dijela pisanog testiranja.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

1. ***Osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara***

Pitanja kojima se testira osnova poznavanja djelokruga i ustrojstva te način rada jedinica lokalne i područne (regionalne) samouprave i samoupravnog djelokruga Grada Vukovara temelje se na izvoru:

1. Zakon o lokalnoj i područnoj (regionalnoj) samoupravi (″Narodne novine″, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
2. Statut Grada Vukovara (dostupno na [www.vukovar.hr](http://www.vukovar.hr), <https://www.vukovar.hr/images/stories/files/uon/sluzbeni_vjesnik/Procisceni_tekst_Statuta_Grada_Vukovara.pdf>)

1. ***Provjera znanja, sposobnosti i vještina bitnih za obavljanje poslova radnog mjesta:***

 1. Pravilnik o unutarnjem redu gradske uprave Grada Vukovara (dostupno na <https://www.vukovar.hr/images/stories/files/uon/sluzbeni_vjesnik/2021-08.pdf>,

„Službeni vjesnik“ Grada Vukovara 8/21, 12/21, 1/22)

**VI. DODATNE UPUTE I INFORMACIJE**

 Tekst natječaja dostupan je unutar ove objave.

 Od dana objave u „Narodnim novinama“, odnosno na web-stranici Grada Vukovara, počinje teći rok od 8 dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u pisarnicu Grada zaključno s danom 03. veljače 2022. godine.

 Vrijeme održavanje prethodne provjere znanja i sposobnosti kandidata bit će objavljeno na ovoj web-stranici te na oglasnoj ploči Grada Vukovara, najkasnije 5 dana prije održavanja provjere.

 Molimo podnositelje da **prijavi prilože sve isprave naznačene u Natječaju** - manjak samo jedne isprave automatski isključuje podnositelja/icu iz statusa kandidata/kinje. Ukoliko utvrdite da je potrebno **dopuniti prijavu** koju ste već podnijeli, to je moguće učiniti **zaključno do dana isteka natječajnog roka**. Nema mogućnosti naknadne dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

 Povjerenstvo za provedbu natječaja